Teiseks on isikul võimalik tõstatada õigustloova akti põhiseadusele vastavuse küsimus hariliku kohtumenetluse käigus ehk tema asja menetlemisel esimese, teise või kolmanda astme kohtus. Kui kohus jõuab asja menetlemise käigus veendumusele, et  isiku kohtuasjas kohaldatav õigustloov akt ei ole põhiseadusega kooskõlas, jätab ta selle kohaldamata ning pöördub Riigikohtu põhiseaduslikkuse järelevalve kolleegiumi poole õigustloova akti põhiseaduspärasuse kontrollimiseks.